Document ID: /roh_data/filtered/fineweb-2-filterrobots_roh.jsonl.gz/40298

Hurican Sandy
Il november 2012 ha la costa orientala da l'America dal Nord stuì cumbatter encunter il hurican Sandy. Ina gronda part da la regiun datiers da la riva è vegnida inundada. Chasas e vias èn vegnidas donnegiadas, perfin persunas han pers la vita.
Hurican Matthew
L'entschatta october 2016 ha il hurican Matthew chaschunà gronds donns sin las Inslas Caribicas e persunas han pers la vita.
Suenter «Harvey» vegn «Irma»
Il hurican «Irma» valeva sco fitg privlus ed è anc pli ferm che «Harvey» che ha furià l'avust 2017 en ils stadis federativs americans da Texas e Louisiana.
Irma è in dals pli ferms huricans ch'èn vegnids registrads. El è sa muventà ils 4 da settember 2017 cun 280 kilometers l'ura vers la Caribica. Il hurican Irma ha be pudì vegnir uschè ferm perquai che l'aua da l'Atlantic è quai onn fitg chauda e cunzunt fitg profund anc fitg chauda. Ed aua chauda è l'ingrendienza principala dad in hurican.